b'\n_START_ARTICLE_\nCol du Galibier\n_START_PARAGRAPH_\nCol du Galibier je 2.645 metrov visoki cestni prelaz v francoskih Alpah. Nahaja se v ju\xc5\xbenem predelu Daufinejskih Alp v bli\xc5\xbeini Grenobla, na meji med departmajema Savoie in Hautes-Alpes._NEWLINE_Prelaz povezuje Saint-Michel-de-Maurienne z Brian\xc3\xa7onom preko \xc5\xa1e dveh prelazov: Col du T\xc3\xa9l\xc3\xa9grapha in Col du Lautareta. Cesta \xc4\x8dez prelaz je bila asfaltirana leta 1976, do tedaj pa je vodila skozi predor pod njim na vi\xc5\xa1ini 2.556 metrov. Predor je bil zaprt in prenovljen v letih 1976 - 2002, ko je ponovno stekel promet skozenj izmeni\xc4\x8dno v eno smer, ob dodani semaforizaciji. \xc4\x8cezenj pogosto poteka kolesarska dirka po Franciji._NEWLINE_Vzpon nanj iz severne strani z za\xc4\x8detkom v Saint-Michelu (dolina Valloirette) preko col du T\xc3\xa9l\xc3\xa9grapha je dolg 34.8 km in visok 2120 metrov, s povpre\xc4\x8dnim naklonom 6,1%, najve\xc4\x8dji 10,1% naklon pa dose\xc5\xbee tik pod vrhom. Z ju\xc5\xbene strani (dolina Guisane), ki se za\xc4\x8dne na col du Lautaretu, je vzpon dolg 8.5 km, na vi\xc5\xa1ini pridobi 585 metrov, povpre\xc4\x8dni naklon je 6,9%, najve\xc4\x8dji 12,1% pa prav tako pod vrhom.'